คาโดทานิ อันสึ

"*ทุกคนอย่าฝืนกันนะ*"
―อันสึกล่าวในขณะที่ทีมของเธอกำลังโจมตีศัตรู

## เกริ่นนำ

อันสึเป็นนักเรียนชั้นปีที่สามของ**โรงเรียนสตรีโออาไร** ตัวเธอเองยังเป็นประธานนักเรียนอีกด้วย นอกจากนี้เธอยังเป็นคนที่นำเซนฉะโดกลับมาเปิดสอนและเธอสังกัดอยู่กับทีมเต่าโดยมีหน้าที่เป็นผู้บังคับการรถถัง, พลสื่อสารและพลปืนของรถถังสัญชาติเยอรมัน **Panzer 38(t)** ก่อนที่จะเปลี่ยนมาเป็น **Hetzer** ตอนที่จะสู้กับ**โรงเรียนสตรีคุโรโมริมิเนะ**

## ข้อมูลส่วนตัว

อันสึเป็นผู้หญิงที่ตัวค่อนข้างเล็ก เธอมีผมทรงทวินเทลหรือหางม้าคู่สีน้ำตาลแดง และมีดวงตาเป็นสีน้ำตาลแดง

## อุปนิสัยของตัวละคร

อันสึถือเป็นคนที่เก็บส่วนความรู้สึกได้เก่งมาก ถึงแม้ว่าตอนแรกเธอจะดูโหดเหี้ยมที่ขอร้องแกมบังคับให้**นิชิซึมิ มิโฮะ**เข้าร่วมเซนฉะโด อย่างไรก็ตาม, ภายหลัง เธอนั้นก็แสดงความเป็นมิตรและมองโลกในแง่ดีอยู่เสมอ กลับกันในสถานการณ์ที่จริงจัง เธอก็จะเปลี่ยนไปราวกับคนละคน ตัวเธอเองยังเป็นคนที่ค่อนข้างขี้เกียจและไม่ค่อนสู้งานมากนัก โดนเราจะได้เห็นเธอนอนเล่นในขณะที่คนอื่นๆ (โดยเฉพาะรองประธานนักเรียนอย่าง**โคยาม่า ยูสึ**) มักจะเป็นคนจัดการงานอยู่เสมอ

อย่างไรก็ตาม, เธอจะยื่นมือไปช่วยเหลือคนที่ลำบากเช่นกัน เธอยังเป็นคนที่เรียนรู้สถานการณ์ได้เร็วมาก เช่นเดียวกันกับความเป็นผู้นำของเธอที่มีสูงในระดับหนึ่ง และเบื้องหลังความเกลียดคร้านของเธอก็มีวิธีการจัดการปัญหาชั้นยอดอยู่ด้วย

เธอยังเป็นคนที่ชื่นชอบในการแทะมันตากแห้งอยู่ตลอดเวลาไม่เว้นแม้แต่ในการแข่งขัน

## ภูมิหลังของตัวละคร

อันสึได้รับตำแหน่งประธานนักเรียนตั้งแต่ปีแรกที่เธอย้ายเข้ามาเรียนที่โออาไร พร้อมกันกับ**คาวาชิม่า โมโมะ**และ**โคยาม่า ยูสึ** แต่ก็ไม่มีการปรากฎว่าพวกเธอก้าวขึ้นมารับตำแหน่งนี้ได้อย่างไร ตัวเธอเองเป็นคนที่นำเซนฉะโดกลับมาสอนด้วยเงื่อนไขการปิดตัวของโรงเรียนและทุนในการฝึกสอน โดยเธอได้บอกให้นิชิซึมิ มิโฮะลงเรียนวิชาเซนฉะโดด้วยเพราะมิโฮะเป็นคนที่มีประสบการณ์และอาจจะช่วยให้โออาไรรอดพ้นจากวิกฤติได้; ในตอนแรกมิโฮะเลิอกปฏิเสธก่อนที่เธอจะตอบรับเพราะเพื่อนที่ช่วยเธอกำลังโดนขู่จากสภานักเรียนนั่นเอง

ในการฝึกซ้อมที่มีครูฝึก**โจวโนะ อามิ**เป็นผู้ช่วย, อันสึได้ประจำการอยู่กับรถถัง Panzer 38(t) ในฐานะ ผู้บังคับการ/พลบรรจุ ส่วนลูกทีมของเธอก็คือสมาชิกจากสภานักเรียน, รองประธานนักเรียน โคยาม่ายูสึและหัวหน้าฝ่ายประชาสัมพันธ์ คาวาชิม่า โมโมะ ก่อนที่ภายหลังพวกเธอทั้งสามคนจะกลายเป็น **ทีมเต่า**

ในช่วงการแข่งขันรอบรองชนะเลิศที่พวกเธอพบกับ**โรงเรียนสตรีปราฟด้า**, ความลับที่ว่าโรงเรียนโออาไรกำลังจะถูกปิดตัวลงหากไม่สามารถเอาชนะการแข่งขันระดับประเทศนี้ได้ (ความจริงแล้วพวกเธอเกือบที่จะบอกมิโฮะก่อนแล้วตอนที่ชวนไปกินหม้อไฟปลาอังโกะด้วยกัน แต่เพราะไม่อยากให้มิโฮะเครียดกับการแข่งมากเกินไปจึงเก็บเงียบเอาไว้) และอันสึก็ยังย้ำชัดว่าต้องชนะการแข่งให้ได้ ซึ่งเป็นคำพูดที่ทำให้มิโฮะและคนอื่นๆในทีมตัดสินใจที่จะไม่ยอมแพ้ ในการต่อสู้ช่วงสุดท้าย, อันสึและลูกทีมของเธอแสดงความสามารถอย่าเต็มที่ โดยการปั่นป่วนแนวรบของปราฟด้าเพื่อซื้อเวลาให้กับคนอื่นๆได้หนีออกไป เธอสามารถจัดการได้สองคัน แต่เธอเองก็ถูกจัดการโดย**นอนน่า**เช่นกัน อย่างไรก็ตามโรงเรียนของพวกเธอก็สามารถเอาชนะได้สำเร็จ

ก่อนการแข่งขันที่โออาไรจะพบกับคุโรโมริมิเนะ, อันสึได้ปรับแต่ง Panzer 38(t) ของเธอให้กลายเป็นรถถังพิฆาตยานเกราะ Hezter พร้อมกับปรับเปลี่ยนตำแหน่งภายในทีมของตัวเองอย่างถาวร, โดยตัวเธอมาประจำการในตำแหน่งพลปืนและให้โมโมะขึ้นไปเป็นผู้บังคับการรถถังแทน ซึ่งเธอมีความสามารถในการยิงที่สูงติดลำดับต้นๆของอนิเมะเรื่องนี้เลยทีเดียว

ภายหลังสิ้นสุดการแข่งขันทั้งหมด, เธอได้เข้าร่วมฉลองชัยชนะของโออาไร โดยเป็นคนเข้าไปสวมกอดมิโฮะอย่างดีใจ หลังจากนั้นในงานเลี้ยงฉลอง,ทีมของพวกเธอชนะการประกวดเล็กๆที่จัดขึ้นกันเอง และได้รางวัลเป็นมันตากแห้ง ซึ่งคนอื่นๆในทีมรู้สึกไม่เห็นด้วยกับรางวัลนี้เท่าไหร่นัก

ภายหลัง,ในตอนปัจฉิมบท ตัวเธอได้ยกตำแหน่งประธานนักเรียนให้กับ**อิซึสึ ฮานะ** พร้อมกับกลายเป็นประธานผู้บริหารของโรงเรียนจากพลงานที่ช่วยโรงเรียนไว้ถึงสองครั้งซ้อน

## คำกล่าวสำคัญ

* (Der Film) ""ปฏิบัติการปลาอังโกะ, หัวมันอบแห้งและหอย"!"

## เกร็ดความรู้เพิ่มเติม

* สมาชิกในทีมเต่าทุกคนมีชื่อที่หมายถึงผลไม้ โดยอันสึนั้นหมายถึงผล "แอพริคอต"

* มีการเปิดเผยว่าทั้งเธอ,โมโมะและยูสึเป็นสภานักเรียนด้วยกันมาตั้งแต่ปีหนึ่งแล้ว

* ดอกไม้ที่เธอชื่อนชอบคือ**ดอกทานตะวัน**, ส่วนรถถังที่เธอชื่นชอบคือรถถังหนักพิเศษ **T-28**

* เกือบจะทุกตอนในอนิเมะรวมไปถึง OVA, เรามักจะเห็นตัวเธอกินมันตากแห้งอยู่เสมอ ซึ่งนั่นคือของโปรดของเธอนั่นเอง

* ในตอนแรกของนิเมะ, เธอบีบบังคับให้มิโฮะลงเรียนเซนฉะโด โดยกล่าวว่า *"พวกเธอพูดจาแบบนี้... อาจไม่ได้อยู่โรงเรียนนี้อีกแล้วก็ได้นะ*" ซึ่งเธอก็ได้เปิดเผยถึงความหมายของคำพูดนี้ในภายหลังว่าโรงเรียนจะถูกยุบนั่นเอง

* ในช่วงหลังของการต่อสู้กับปราฟด้า, เธอได้ทำหน้าที่เป็นพลปืน ซึ่งเธอสามารถแสดงทักษะการยิงได้อย่างยอดเยี่ยมเทียบชั้นฮานะเลยทีเดียว, โดยเธอสามารถจัดการรถถังไปได้สองคันและยิงพลาดไปแค่ครั้งเดียวเท่านั้น, ซึ่งการกระทำของเธอทำให้ปราฟด้ามีความล่าช้าในการจัดทัพใหม่

* เธอเป็นคนที่ทำอาหารได้เก่งคนหนึ่ง, ปรากฎใน**ตอนพิเศษตอนที่ 2**

* วันเกิดของเธอคือ 1 มกราคม ซึ่งนอกจากจะเป็นวันขึ้นปีใหม่แล้ว, ในปี 1945ยังมีเหตุการณ์สำคัญเกิดขึ้นนั่นคือ**ปฏิบัติการโบเดินพลัทเทอร์**

* ใน**ตอนปัจฉิมบทตอนแรก**, มีการเปิดเผยว่าทั้งเธอและยูสึสมัครเข้าเรียนต่อที่มหาวิทยาลัยนานาชาติ

* ในตอนปัจฉิมบทเช่นกัน, ตัวเธอได้ยกตำแหน่งประธานนักเรียนให้กับอิซึสึ ฮานะ พร้อมกับกลายเป็นประธานผู้บริหารของโรงเรียนจากผลงานที่ช่วยโรงเรียนไว้ถึงสองครั้งซ้อน